«Ростелеком» ил күләмендә корпоратив клиентларны һәм дәүләт секторын WI-FI челтәре белән тәэмин итә

	«Ростелеком» корпоратив клиентлар һәм дәүләт секторы өчен «Wi-Fi Hotspot» дип аталучы яңа сервисын эшләтеп җибәрде. Бу «Ростелеком» клиентларына Россия Федерациясе кануннары нигезендә чыбыксыз интернетта авторизация узу мөмкинлеге бирәчәк. Әлеге хезмәт ярдәмендә заказ бирүчеләр клиентлары һәм үз эшчеләре өчен чыбыксыз интернетка комплекслы тоташу мөмкинлеге бирәчәк.	 «Wi-Fi Hotspot» илнең барлык төбәкләрендә Россиянең әлеге җиһаз белән тәэмин итүчеләре белән эшли. Моннан тыш, клиентка бу хезмәтне сатып алганнан соң, чыбыксыз интернетны мөстәкыйль рәвештә көйлисе булмый, «Ростелеком» бу эшне үзе башкарачак.  Тоташкач, заказ бирүче челтәр белән идарә итү, web-битне кастомизацияләү, реклама урнаштыру мөмкинлегенә дә ия булачак. Мәсәлән, интернет кулланучы планшет яки смартфон экранында сәламләү битенә кереп, Wi-Fi хуҗасының реклама, каталог, афишасын яки башка файдалы мәгълүматын күрә алачак. «Wi-Fi Hotspot» региональ челтәре булган эре компанияләр өчен дә, кунакханә, кинотеатр, кафе, фитнес-клуб кебек зур булмаган хезмәт күрсәтүче урта һәм кече бизнес вәкилләре өчен дә кулай вариант. Шулай ук бу хезмәт халыкка ярдәм күрсәтүче салым инспекциясе, поликлиника, хастаханә кебек дәүләт оешмалары өчен дә бик файдалы. 
	---	
Матбугат.ру

	№ --- | 02.11.2016	


